Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 831/14/5502	Čadca, 3.11.2014
EEČ : 2-37-233-2014

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Čadca
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 120,00 € 
b.	Konkrétny adresát peňažnej sumy určenej na všeobecne prospešné účely: Kysucká nemocnica s poliklinikou v Čadci, číslo účtu: XXXXX, - 60,00 € 
c.	Suma odovzdaná štátu na peňažnú pomoc obetiam trestnej činnosti: 60,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odb.kriminálnej polície OR PZ XXXXX pod spisovou značkou ORP-446/1-VYS-CA-2014.
Dňa 22.08.2014 asi o 19.00 h., viedla osobné motorové vozidlo zn. XXXXX, EČ: XXXXX po miestnej komunikácii v obci XXXXX, okres XXXXX, kde pri odbočovaní na hlavnú cestu č. III/011056, nedala prednosť z ľavej strany, po hlavnej ceste prichádzajúcemu motocyklu zn. XXXXX, EČ: XXXXX, ktorý viedol XXXXX, v dôsledku čoho došlo ku zrážke prednej časti motocykla s ľavou prednou časťou vozidla a motocyklista spadol na zem, čím mu spôsobila zranenia: zlomeninu lakťovej a vretenej kosti v ľavom zápästí s posunom úlomkov a pomliaždenie ľavej strany hrudníka ľahkého stupňa, čo si vyžaduje práceneschopnosť a dobu liečby v trvaní 8 týždňov.

Odôvodnenie: 
Uznesením vyšetrovateľa OR PZ, OKP v Čadci sp. zn.: ČVS:ORP-446/1-VYS-CA-2014 z 19.09.2014 bolo XXXXX vznesené obvinenie pre prečin ublíženia na zdraví podľa § 157 odsek 1, odsek 2 písmeno a) Trestného zákona, na tom skutkovom základe tak, ako je to uvedené vo výrokovej časti tohto uznesenia. 

Podľa § 220 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu 
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku.

Obvinená a poškodený uzavreli dňa 21.10.2014 dohodu o zmieri, v rámci ktorej obvinená slobodne, vážne, zrozumiteľne a určito vyhlásila, že spáchala skutok, za ktorý je stíhaná, a nahradila škodu tak, že nehodu ohlásila ako poistnú udalosť poisťovni ČSOB a.s., pričom poškodený si náhradu škody uplatní cestou poisťovne z povinného zmluvného postenia osobného motorového vozidla.

Dňa 29.10.2014 zložila do pokladne Okresnej prokuratúry Čadca peňažnú sumu vo výške 120,-- €, určenú na všeobecne prospešné účely pre Kysuckú nemocnicu s poliklinikou v Čadci, číslo účtu: XXXXX, vo výške 60,-- € a na peňažnú pomoc obetiam trestnej činnosti vo výške 60,-- €.
 
Táto suma je primeraná závažnosti spáchaného trestného činu.

Obvinená a poškodený s týmto spôsobom vybavenia veci vyslovili súhlas. 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť.

Mgr. Miloš Kováč
prokurátor